**Jahiseaduse muutmise seaduse eelnõu seletuskiri**

**1. Sissejuhatus**

**1.1. Sisukokkuvõte**

* + 1. Tänapäeval ei ole jahipidamine ammu enam ainult toiduvarumine, sport ega kitsa grupi ajaviide. Jahipidamine on kaasaegse keskkonnakorralduse meede. Kaasaegses ja tsiviliseeritud ühiskonnas ei saa kogu vastutust keskkonnakorralduse osas delegeerida maaomanikule ja/või jahimehele, koordineeriv roll ja vastutus peab jääma riigile. Seetõttu räägime kolmnurgast riik-jahimees-maaomanik. Sellest põhimõttest tuleneb ka meie ulukiasurkonnakeskse käsitluse põhimõte, mille kohaselt ulukite kui loodusvara ohjamine peab lähtuma riiklikest huvidest ja vajadusest tagada ressursi säästlik kasutamine kogu riigis.

Eesti jahindus on jätkusuutlik ning on partneriks riigile, omavalitsustele ja keskkonnaorganisatsioonidele. Osaleb uuringutes ja monitooringutes, ning vaatlusandmete ja biomaterjali kogumisel.

Jahimehed on jätkuvalt korrektsed partnerid Keskkonnaministeeriumi halduslepingu täitmisel. Samuti ka jätkuvalt partnerid PTA-le SAK-i, marutaudi järelkontrolli jt lepingute täitmisel. Korraldavad koostöös PTA-ga SAK-i jt haiguste jms informatsiooni levitamise infopäevi.

Nad jätkavad projektiga „Ulukid teel“. Arendavad ja tugevdavad koostööd riigi Transpordiametiga jt institutsioonidega, et vähendada ulukite ja liiklusvahendite kokkupõrgetest tulenevate kahjujuhtumite osakaalu.

* + 1. Kuna eelkirjeldatud tegevuse ja tööde maht on suur, on vaja selleks ka maksimaalset inimressursi nende ülesannete täitmiseks. Kahjuks on riigi halb majanduslik olukord hetkel aga selline, et osadel jahimeeste vanusegruppidel nagu näiteks pensionärid on raske selles olukorras tegutseda, sest arvel on iga euro. Üheks selliseks võimaluseks oleks vabastada nad jahipidamisõiguse tasust.

Juhin tähelepanu, et samasugune õigus kehtib juba ammu pensionäridest kalameestele Kalapüügiseaduse § 28 alusel.

**2. Eelnõu eesmärk**

Toetada ja anda kõikidele pensionäride võimalus osaleda riigiga sõlmitud lepingute täitmisel ilma selleks omapoolseid täiendavaid rahalisi kulutusi kandmata.

**4. Eelnõu terminoloogia**

Eelnõus ei kasutata uusi termineid.

**5. Seaduse mõju**

Seadus annab võimaluse kõigil pensionäridel osaleda aktiivselt riigiga sõlmitud lepingute täitmisel.

**6. Seaduse rakendamiseks vajalikud kulutused**

Seaduse muudatusega ei kaasne kulusid.

**7. Rakendusaktid**

Seaduse jõustamiseks ei ole eraldi rakendusakte vaja.

**8. Seaduse jõustumine**

Eelnõu jõustub seaduse avaldamisest Riigi Teatajas.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Algatab Riigikogu liige 27.05.2024

Kalle Grünthal